Nordjyske hjemmeværnssoldater havde en ganske flot gave med, da de besøgte julemærkehjemmet i Hobro. Med sig havde soldaterne en check på 11.500 kroner fra deres udsendelse med NATOs KFOR-styrke. 30 nordjyske hjemmeværnssoldater var i 2011 udsendt til Kosovo, og i deres fritid arrangerede de den såkaldte DANCON march, hvor også soldater fra andre nationer kunne deltage mod et startgebyr. Det var overskuddet fra denne march, de nordjyske hjemmeværnssoldater havde valgt at forære til julemærkehjemmet - et beløb på i alt 11.562,86 kroner. Soldaterne blev vist rundt på julemærkehjemmet og fortalte om deres oplevelser i Kosovo, inden de overrakte checken. Men det var ikke alt. Soldaterne havde også taget fribilletter til Aalborg Zoo med til børnene på julemærkehjemmet.

Referat:
Soldater donerede 11.500 kroner til julemærkehjemmet i Hobro.